Umhverfisbreytingar á norðurslóðum ( EnCHiL Nordic MS ) Tveggja ára MS - nám , 120 ECTS , staðarnám . Kennt á Hvanneyri og Grænlandi og a.m.k. 30 ECTS við Lundarháskóla eða Helsinkiháskóla Vistkerfi og samfélög norðurslóða eru að breytast með síauknum hraða . Þetta er vegna breytts loftslags , breyttrar landnýtingar , meiri ferðamannastraums , aukinna viðskipta og flutninga landa á milli og vegna annarra hagrænna breytinga . Vegna þessa er aukin stóraukin þörf fyrir umhverfismenntaða sérfræðinga sem hafa skilning og þverfaglega getu til að fjalla um sjálfbæra nýtingu náttúruauðlinda og umhverfis norðurslóða , í anda heimsmarkmiða Sameinuðu þjóðanna . Þetta alþjóðlega meistaranám ( EnCHiL Nordic Master ) býður upp á hágæða rannsóknatengt framhaldsnám undir fræðasviði umhverfisfræða og hagnýta reynslu á Grænlandi , Íslandi og á öðrum Norðurlöndum . Á hverju ári eru allt að 20 meistaranemar teknir inn í námið . Um þriðjungur þeirra byrjar við LbhÍ , um þriðjungur við Lundarháskóla og þriðjungur við Helsinkiháskóla . Síðan er allur hópurinn saman á Hvanneyri í eitt misseri og fer saman til Grænlands . Á öðru ári geta nemendur sérhæft sig með eins misseris námi við LbhÍ , Lundarháskóla í Svíþjóð , Helsinkiháskóla eða Oulu háskóla í Finnlandi , Árósaháskóla í Danmörku , við Umhverfisstofnun Grænlands eða Landbúnaðarháskóla Eistlands , auk þess að taka 30 ECTS sérhæft MS verkefni . Vaxandi þörf er fyrir menntaða umhverfisfræðinga með þekkingu á norðurslóðum og þeim áskorunum sem það svæði stendur frammi fyrir , bæði á Íslandi og alþjóðlega . Slíkt fólk , sem hefur einstaka getu til að tileinka sér nýjustu rannsóknaniðurstöður og nýta þær í samskiptum við stefnumótendur og aðra hagaðila til að bregðast á réttan og sjálfbæran hátt við þeim breytingum sem eru að ríða yfir . Sú eða sá sem lýkur MS gráðu í EnCHiL Nordic Master mun búa yfir getu sem mun nýtast vel sem undirbúningur fyrir þverfaglegt doktorsnám í umhverfisfræðum , en ekki síður sem sterkur undirbúningur til vinnu í stjórnsýslu sem hefur með málefni náttúrunýtingar og byggðamála að gera , bæði innanlands og alþjóðlega . Slíkir sérfræðingar í norðurslóðum eru einnig að verða eftirsóttir af einkageiranum vegna aukinna tækifæra og áhuga á bæði svæðinu og málaflokknum . Að loknu námi munt þú búa yfir einstakri þekkingu og getu sem þú hefur aflað þér bæði á Íslandi og Grænlandi og með a.m.k. eins misseris námi við einn af sterkustu rannsóknaháskólum Norður-Evrópu á sviði norðurslóðafræða . Sérstök áhersla verður einnig að búa þig undir að vinna í þverfaglegum teymum með fólki með mismunandi bakgrunn ( menntun , menningu , tungumál , o.s.frv. ) . En í æ meir alþjóðavæddum heimi er slík geta æ mikilvægari .